П Р О Т О К О Л  № 15
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 18.06.2025 г. 

Днес, 18.06.2025 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров 

На заседанието присъстват: Стефка Тодорова, експертен сътрудник на комисията, Светла Кирилова, главен експерт-съдебна администрация и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 06.06.2025 г. – 16.06.2025 г. 

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Районен съд – Дупница за предстоящо прекратяване на трудово правоотношение със съдебен служител, считано от 01.09.2025 г. на длъжности „работник, поддръжка сгради – огняр“, поради пенсиониране. 
и
ДАВА СЪГЛАСИЕ за предприемане на действия по назначаване на съдебен служител за 1 /една/ щ. бр. за длъжност „работник, поддръжка сгради – огняр“ в Районен съд – Дупница.

1.2. ПРИЕМА ЗА СВЕДЕНИЕ уведомлението от председателя на Окръжен съд – Пловдив за предстоящо прекратяване на трудово правоотношение с двама съдебни служители на длъжности „съдебен деловодител“, считано от 14.07.2025 г. и „завеждащ служба“, считано от 01.07.2025 г., поради преминаването им на работа в друг орган на съдебната власт.
и
ДАВА СЪГЛАСИЕ за предприемане на действия по назначаване на съдебни служители на 1 /една/ щ. бр. за длъжност „съдебен секретар“ и 1 /една/ щ. бр. за длъжност „завеждащ служба“ при спазване разпоредбите на чл. 343 от ЗСВ и чл. 138 от ПАС.
НЕ ВЪЗРАЗЯВА назначаване на съдебен служител на 1 /една/ щ. бр. за длъжност „съдебен секретар“ по реда на чл. 68, ал. 1, т. 4 от КТ след освобождаване на щата, считано от 14.07.2025 г. до заемане на щата от титуляр  в Окръжен съд – Пловдив.

1.3. ПРИЕМА ЗА СВЕДЕНИЕ уведомлението от председателя на Окръжен съд – Пазарджик за назначаване на съдебен служител на длъжност „съдебен статистик“, на основание чл. 68, ал. 1, т. 4 от КТ, считано от 27.05.2025 г.

1.4. ПРИЕМА ЗА СВЕДЕНИЕ уведомлението от председателя на Окръжен съд – Стара Загора за прекратено трудово правоотношение със съдебен служител на длъжност „съдебен секретар“, считано от 30.05.2025 г.
и
ДАВА СЪГЛАСИЕ за предприемане на действия по назначаване на съдебен служител за 1 /една/ щ. бр. за длъжност „съдебен секретар“, при спазване разпоредбите на чл. 343, ал. 1 от ЗСВ, в Окръжен съд – Стара Загора.

1.5. ПРИЕМА ЗА СВЕДЕНИЕ уведомлението от председателя на Административен съд – Стара Загора за предстоящо прекратяване на трудово правоотношение през м.07.2025 г. с двама съдебни служители на длъжност „куриер, чистач“, единият, поради пенсиониране, а другият поради предстоящо преназначаване на служителя на длъжност „призовкар“ до провеждане на конкурс, 
и
ДАВА СЪГЛАСИЕ за предприемане на действия по назначаване на съдебни служители на 2 /две/ щ. бр. за длъжност „куриер, чистач“ в Административен съд – Стара Загора.

1.6. ПРИЕМА ЗА СВЕДЕНИЕ уведомлението от председателя на Районен съд – Раднево за прекратено трудово правоотношение, считано от 02.06.2025 г. със съдебен служител на длъжност „съдебен секретар“, назначен за времето докато бъде заета чрез конкурс /чл. 68, ал. 1, т. 4 от КТ/.

2. ОТНОСНО: Становище рег. индекс ВСС-8175/28.05.2025 г. от председателя на  Административен съд – Варна относно решение на КСА-СК по протокол № 12/14.05.2025 г., т. 1.13.2. за съкращаване на 1 /една/ щ. бр. за длъжност „съдебен деловодител“ и уведомление за прекратено трудово правоотношение със съдебен служител на длъжност „съдебен деловодител“, считано от 20.05.2025 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТЛАГА произнасяне по точката за следващо заседание.

3. ОТНОСНО: Становище рег. индекс ВСС-9016/30.05.2025 г. от председателя на Окръжен съд – Силистра относно решение на КСА-СК по протокол № 12/14.05.2025 г., т. 1.14.2. за съкращаване на 1 /една/ щ. бр. за длъжност „касиер“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА ЗА СВЕДЕНИЕ становището от председателя на  Окръжен съд – Силистра относно решение на КСА-СК по протокол № 12/14.05.2025 г., т. 1.14.2. за съкращаване на 1 /една/ щ. бр. за длъжност „касиер“.
3.1. ВНАСЯ в заседание на Съдийската колегия на ВСС, за разглеждане и произнасяне.

4. ОТНОСНО: Искане рег. индекс ВСС-9052/23.05.2025 г. от председателя на Софийски окръжен съд за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТЛАГА произнасяне по искането за следващо заседание.
5. ОТНОСНО: Искане рег. индекс ВСС-8572/15.05.2025 г. от председателя на Административен съд – Пловдив за разкриване на 1 /една/ щ.бр. за длъжност „чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОТЛАГА произнасяне по искането за следващо заседание.

6. ОТНОСНО: Искане рег. индекс ВСС-9244/30.05.2025 г. от председателя на Административен съд – Ямбол за разкриване на 1 /една/ щ.бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ОТЛАГА произнасяне по искането за следващо заседание.

7. ОТНОСНО: Искания рег. индекс ВСС-9288/30.05.2025 г. и ВСС-9290/30.05.2025 г. от председателя на Апелативен съд – Варна за разкриване на 1 /една/ щ. бр. за длъжност „съдебен помощник“ и 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ОТХВЪРЛЯ искането от председателя на Апелативен съд – Варна за разкриване на 1 /една/ щ. бр. за длъжност „съдебен помощник“.
7.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен деловодител“ по щата на Апелативен съд – Варна.
МОТИВИ: Апелативен съд – Варна по щат разполага с 24 щ. бр. за съдия и 11 щ. бр. за длъжност „съдебен деловодител“. Необходимост от разкриване на една щ. бр. за „съдебен деловодител“ в Наказателно отделение към което при осем магистрати работят двама деловодители. 
Съотношението съдебни служители/съдии 1,46  е под средното за АС – 1,58. След разкриване на една щ. бр. за длъжност „съдебен деловодител“ това съотношение ще бъде 1,50.
7.3. ВНАСЯ в заседание на Съдийската колегия на ВСС, за разглеждане и произнасяне.

8. ОТНОСНО: Искане рег. индекс ВСС-9725/10.06.2025 г. от председателя на Апелативен съд – Пловдив за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ОТХВЪРЛЯ искането от председателя на Апелативен съд – Пловдив за разкриване на 1 /една/ щ. бр. за длъжност „съдебен помощник“.
МОТИВИ: Натовареността на Апелативен съд – Пловдив е под средната за апелативните съдилища. Броят на делата за разглеждане от един съдия месечно за 2024 г. е 6,70 при 7,75 средно и нарежда съда на последно място. Към момента по щат съдът разполага с 29 щата за съдия, от които 4 свободни и 5 щата за съдебен помощник. Съгласно статистиката един съдебен помощник по щат в АС-Пловдив  подпомага 5,8 съдии /реално 5,0 предвид св. щ. бр. за съдия/ при средно за АС 5,7.
Съотношението съдебни служители/съдии 1,24 е под средното за АС, което е 1,58, но е оптимално предвид натовареността на съдиите. 
Съобразявайки натовареността и съотношението съдии/съдебни помощници, както и свободните съдийски щ. бр. комисията счита искането на председателя за неоснователно.

9. ОТНОСНО: Искане рег. индекс ВСС-9712/10.06.2025 г. от председателя на Районен съд – Луковит за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ОТЛАГА произнасяне по искането за следващо заседание.

10. ОТНОСНО:  Решение на КПКИТ по протокол № 15/05.06.2025 г., т. 7 относно искане рег. индекс ВСС-8253/08.05.2025 г. от председателя на Административен съд – Стара Загора за разкриване на 1 /една/ щ. бр. за длъжност „системен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „системен администратор“ по щата на Административен съд – Стара Загора.
МОТИВИ: По щат АдмС-Стара Загора разполага с една щ. бр. за длъжност „системен администратор“, което е недостатъчно предвид: обслужването на ЕПЕП, ЕДИС и паралелната работа със САС, внедряване в експлоатация на системата V2T, деловодната система Eventis, ССЕВ, инсталиране на програми, работата на съдиите с отдалечен достъп, както и всички свързани платформи и програмни продукти за ежедневна работа на магистратите и съдебните служители, а също и осигуряване на киберсигурност, архивиране на данни и контрол на достъпа до информация, управление и поддръжка на компютърната техника, сървъри и мрежова инфраструктура, поддръжка на електронната система за оповестяване на делата и др. 
Съгласно т. 2.2 от Процедурните правила относно придобиването на хардуер и софтуер и за необходимостта от назначаване и / или отпускане на щат за системни администратори в органите на съдебната власт, приети от ВСС с решение по протокол № 23/05.06.2014 г. при наличие на 100 до 200 работни точки са необходими 2 щата за посочената длъжност. В АдмС-Стара Загора работните точки са 211, което поражда необходимост от разкриване на още една щ. бр. за „системен администратор“.
10.2. ВНАСЯ в заседание на Съдийската колегия на ВСС, за разглеждане и произнасяне.

11. ОТНОСНО: Уведомление рег. индекс ВСС-9935/16.06.2025 г. от председателя на Окръжен съд – Велико Търново за трансформиране на 1 /една/ щ. бр. за длъжност „призовкар“ в 1 /една/ щ. бр. за длъжност „съдебен деловодител-регистратура“ и искане за разкриване на 1 /една/ щ. бр. за длъжност „съдебен деловодител-регистратура“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ПРИЕМА ЗА СВЕДЕНИЕ уведомлението от председателя на Окръжен съд – Велико Търново за трансформиране на 1 /една/ щ. бр. за длъжност „призовкар“ в 1 /една/ щ. бр. за длъжност „съдебен деловодител-регистратура“.
УВЕДОМЯВА председателя, че трансформирането на щ. бр. за длъжности в администрацията на съдилищата следва да се извършва след преценка на КСА, предвид финансовата дисциплина, статистика и прилагането на ППКДАС.
11.2. ОТХВЪРЛЯ искането от председателя на Окръжен съд – Велико Търново за разкриване на 1 /една/ щ. бр. за длъжност „съдебен деловодител-регистратура“.

12. ОТНОСНО: Искане рег. индекс ВСС-8828/20.05.2025 г. от председателя на Административен съд – Хасково за даване на съгласие за:
- трансформиране на 1 /една/ щ. бр. за длъжност „съдебен деловодител-архивар“ в 1 /една/ щ. бр. за длъжност „съдебен деловодител“;
- разкриване на 1 /една/ щ. бр. за длъжност „съдебен архивар“ и 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ОТЛАГА произнасяне по искането за следващо заседание.

13. ОТНОСНО: Искане рег. индекс ВСС-9464/04.06.2025 г. от председателя на Районен съд – Балчик за трансформиране на 1 /една/ щ. бр. за длъжност „съдебен секретар“ в „съдебен деловодител“ и Уведомление за прекратяване на трудовото правоотношение със съдебен служител на длъжност „завеждащ служба“ от 01.07.2025 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. ОТХВЪРЛЯ искането от председателя на Районен съд – Балчик за трансформиране на 1 /една/ щ. бр. за длъжност „съдебен секретар“ в „съдебен деловодител“ предвид предложение на комисията за съкращаване на свободния щат за „съдебен секретар“, което ще бъде внесено в заседание на Съдийската колегия за разглеждане и произнасяне на 24.06.2025 г.
13.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да съкрати 1 /една/ щ. бр. за длъжност „завеждащ служба“ по щата на Районен съд – Балчик.
МОТИВИ: Натовареността на съда е под средната за районните съдилища, извън областните градове в страната. Броят на делата за разглеждане от един съдия месечно в РС-Балчик за 2024 г. е 37,25 при 43,42 средно и нарежда съда на 57 място от общо 86 съдилища. Съотношението съдебни служители общо/съдии е 5,00, а при евентуално съкращаване на 1 щ. бр. за „съдебен секретар“ от СК на ВСС ще бъде 4,67 при средно 4,09 за РС, извън областните градове. Съгласно чл. 13, ал. 5 от Правилата за прилагане на Класификатора на длъжностите в администрацията на съдилищата структурирането на отделна служба се предвижда при численост над 5 щ. бр. в нея, а към момента РС-Балчик разполага с 4 щ. бр. за съдебен деловодител и предвид ниската натовареност комисията счита, че щ. бр. за длъжност „завеждащ служба“, която ще се освободи, считано от 01.07.2025 г. може да се съкрати с цел обезпечаване на по-нуждаещ се съд.
13.3. ИЗПРАЩА решението на председателя на Районен съд – Балчик, за становище, което да изпрати в тридневен срок след получаването му.

14. ОТНОСНО: Отворено писмо рег. индекс ВСС-8439/13.05.2025 г. от системните администратори в съдебната система. /решение на КБФ по протокол № 18/21.05.2025 г. и решение на КПКИТ по протокол № 15/05.06.2025 г., т.6 /.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

14.1. ПРИЕМА ЗА СВЕДЕНИЕ отвореното писмо от системните администратори, работещи в съдебната система.
14.2. ПРИЕМА предложението на комисия „Професионална квалификация и информационни технологии“ за съвместно заседание с комисия „Бюджет и финанси“.
14.3. ИЗПРАЩА на комисия „Бюджет и финанси“ за определяне на дата за съвместно заседание с комисиите „Съдебна администрация“ към ПК и КПКИТ.

15. ОТНОСНО: Становище рег. индекс ВСС-6706/19.05.2025 г. от председателя на Окръжен съд – Видин относно решение на КСА-СК по протокол № 10/09.04.2025 г., т. 2.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

15.1. ПРИЕМА за сведение становището от председателя на Окръжен съд – Видин относно решение на комисията по протокол № 10/09.04.2025 г.
15.2. ОТМЕНЯ решението си по протокол № 10/09.04.2025 г., т. 2.3.
С решение на Съдийската колегия по протокол № 45/07.11.2017 г. са отменени решения на КСА и ВСС от предходни години, вкл. и за трансформиране на щ. бр. за в съдебната администрация. Предоставената оперативна самостоятелност на административните ръководители с цитираното решение следва да е съобразена изцяло със съответните относими актове, структури и общ брой щатове за съдебните служители.
ОС-Видин е с изключително високо съотношение съдебни служители/съдии – 2,70 при 2,24 средно за окръжните съдилища, на 2-ро място от общо 28 ОС и натовареност под средната – 11,04 бр. дела за разглеждане от един съдия месечно за 2024 г. при 14,61 средно за окръжните съдилища. Предвид статистическите данни КСА счита наличието на трета ръководна длъжност за нецелесъобразно.
В допълнение е приложена справка относно ръководните длъжности в ОС с щатна численост на съдебните служители до 35 щ. бр. 

16. ОТНОСНО: Предложение рег. индекс ВСС-8638/15.05.2025 г. от директора на Националния институт на правосъдието относно изменение и допълнение в Класификатора на длъжностите в администрацията на ВСС, НИП и ИВСС, на основание чл. 341, ал. 3 от ЗСВ, в сила от 01.03.2025 г. в частта, касаеща НИП.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

16.1. ПРЕДЛАГА да проведе съвместно заседание с комисия „Съдебна администрация“ към ПК за обсъждане на предложението от директора на Националния институт на правосъдието.

17. ОТНОСНО: Искане рег. индекс ВСС-9175/28.05.2025 г. от председателя на Административен съд – Плевен за даване на съгласие за сключване на граждански договор с външен изпълнител за 2025 г. за поддръжка на електрическото оборудване /профилактика, монтаж, демонтаж, подмяна/.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

17.1. НЕ ДАВА СЪГЛАСИЕ за сключване на граждански договор с външен изпълнител за 2025 г. по искането на председателя на Административен съд – Плевен за поддръжка на електрическото оборудване /профилактика, монтаж, демонтаж, подмяна/.

18. ОТНОСНО: Искане рег. индекс ВСС-9613/06.06.2025 г. от председателя на Окръжен съд – Стара Загора за даване на съгласие за сключване на граждански договор с външен изпълнител.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

18.1. ДАВА СЪГЛАСИЕ за сключване на граждански договор от председателя на Окръжен съд – Стара Загора с външен изпълнител –за поддържане на телефонната централа в Съдебна палата, гр. Стара Загора.
18.2. ИЗПРАЩА на комисия „Бюджет и финанси“, за съгласуване.

19. ОТНОСНО: Искане рег. индекс ВСС-8525/14.05.2025 г. от и.ф. председател на Административен съд – София-област за награждаване на съдебен служител.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

19.1. Оставя без разглеждане искането от и.ф. председател на Административен съд – София-област.
МОТИВИ: Искането е от компетентността и.ф. председател на съда и работодател на съдебните служители, работещи в АдмС – София-област. 

ПРЕДСЕДАТЕЛ 			
НА КОМИСИЯТА:        /п/
				БОЯН НОВАНСКИ